Kjell Batzer

Kjell Johannes Batzer (født 18. mai 1906, død 4. februar 1966) var en sentral motstandsmann i Skien og Telemark under andre verdenskrig, og Milorg-ledelsens kontaktmann i distriktet.Varden – Her lå han skjult for tyskerneVi er fri! Skien i krigsårene 1940-45, Skien: Skien historielag, 1995.Eggen, Kjell Staal: Kampen, Norgesforlaget AS 2009, side 41-42. Ved krigsutbruddet arbeidet Batzer i teknisk avdeling i Skiensfjordens Presse.Vi er fri!, s. 42. Han kom tidlig inn i motstandsarbeidet i Telemark, som allerede få dager etter den tyske invasjonen ble organisert av den såkalte Skiensgruppen.Alf Skåum: Arbeidernes trygge ankerfeste gjennom 75 år. Porsgrunns metallurgiske fagforening 1915-1990, Porsgrunn: Porsgrunns metallurgiske fagforening, 1990, s. 127-128.Vi er fri!, s. 45. Batzer opparbeidet tidlig en spesiell tillit i politiet i Skien, og den lokale motstandsbevegelsen fryktet en ren nazifisering av Telemarkspolitiet.Eggen, Kjell Staal: kampen, Norgesforlaget AS 2009, side 40. Skiensgruppen ble enige om å oppfordre lojale tjenestemenn i politiet i nedre Telemark om å melde seg proforma inn i NS, for å hindre utbytting med mer brutale krefter, og det ble Batzers oppgave å overtale lokale polititjenestemenn om dette. Oppdraget var uhyre risikabelt, men sparte trolig en rekke motstandsfolk i Telemark for arrestasjon, deportasjon eller henrettelseEggen, Kjell Staal: Kampen, Norgesforlaget AS 2009, side 41.

Didrik Cappelen og Sverre Løberg var sentrale personer i dette arbeidet. Kolleger av Løberg i Skiensfjordens Presse, slik som Kjell Batzer, kom til å bli de nærmeste av hans medarbeidere. Etter at Cappelen, Løberg og Carl P. Wright ble arrestert høsten 1940, fikk Batzer sammen med Erling Solberg en sentral lederrolle i motstandsarbeidet.Vi er fri!, s. 46. Batzer var med i motstandsarbeidet gjennom hele krigen, både i Milorg og Sivorg.Vi er fri!, s. 129. Han var involvert i etableringen av Milorgs leir i Luksefjell, som i juli 1944 ble avslørt, men evakuert før tyske tropper kom fram, takket være informasjon framskaffet av Batzer.Vi er fri!, s. 130. Batzer satt som etterretningssjef i staben i Milorgs D17, distriktet som dekket nedre Telemark.Vi er fri!, s. 291.

Med utgangspunkt i sin hjemby Skien planla og gjennomførte han en rekke aksjoner mot de tyske okkupasjonsmyndighetene. I forbindelse med Vidkun Quislings besøk i nedre Telemark 7.-8. mars 1942, ønsket Skiensgruppen å forsøke likvidasjon av Quisling. Batzer var den i Skiensgruppen som sto i direkte kontakt med Milorgs ledelse i Oslo, og han foretok henvendelsen overfor Milorg-ledelsen om tillatelse til attentatet.Eggen, Kjell Staal: Kampen, Norgesforlaget AS 2009, side 41-42. Forslaget ble kontant avvist av hjemmefrontens ledelse.

Batzer lyktes sammen med Kjell Staal Eggen i å hjelpe en liten Skiensfamilie bestående av mor og tre barn i å flykte til Sverige under svært vanskelige forhold. Familiefaren David Becker og hans bror Louis Becker var allerede arrestert og fengslet av myndighetene fordi de var jøder, og begge ble drept i Auschwitz. Hendelsen ble bl.a. gjengitt i boken «Skammen», som bygde på et manuskript av den ene motstandsmannen, Kjell Staal Eggen. Boken utkom i 2008.

 Referanser 

Kategori:Medlemmer av Milorg